EkBass/fiwiki-20250220-pages-articles huggingface dataset:
Tor Edvin Dahl

Tor Edvin Dahl , salanimi David Torjussen, (s. 10. syyskuuta 1943 Oslo, Norja) on norjalainen kirjailija, joka on kirjoittanut niin tietokirjoja, romaaneja ja näytelmiä kuin nuortenkirjojakin. Hän on sukupolvensa tuotteliaimpia kirjoittajia. Epätasaisen tuotannon parhaimmistoa on kaunokirjallisuus ja erityisesti rikosromaanit. Dahlilta on suomennettu joitakin nuortenkirjoja sekä Ruijasta kertova kuvateos. Dahlin vanhemmat olivat helluntailaisia, ja helluntailaisuudella on suuri merkitys hänen teostensa taustalla. Helluntailaisuusympäristö on teoksissa usein tapahtumapaikka, ja uskonnollinen problematiikka on kaiken kaikkiaan keskeistä hänen tuotannossaan. Hän on kirjoittanut myös rikosromaaneja, aiemmin nimellä David Torjussen, myöhemmin omalla nimellä. Tuotantoon kuuluu myös runsaasti kuunnelmia == Suomennetut teokset == * Ante: nuori poroisäntä (Ante). suom. Helinä Kuusiola. Helsinki: Kirjaneliö, 1976 ISBN 951-600-353-2. * Operaatio Merimies (Operasjon Sjømann), suom. Pirkko Talvio-Jaatinen. Otava, 1978 ISBN 951-1-04750-7. * Operaatio Murtovaras (Innbruddet på "Møllestua kafé), suom. Pirkko Talvio-Jaatinen. Otava, 1978 ISBN 951-1-04751-5. * Operaatio Vaarallinen mies (En farlig mann), suom. Pirkko Talvio-Jaatinen. Otava, 1979 - (Otavan nuortenkirjoja.). ISBN 951-1-05324-8. * Operaatio Vallankaappaus (Kampen om juniorklubben), suom. Pirkko Talvio-Jaatinen. Otava, 1979 - (Otavan nuortenkirjoja.). ISBN 951-1-05323-X. * Ruijan kuvia (Finnmarksbilder), Tor Edvin Dahl, Karen McFarlane, Nils A. Somby ; suom. Maija-Liisa Zetterberg. Otava, 1982 ISBN 951-1-06667-6. == Palkinnot ja tunnustukset == * 1973: Rivertonprisen teoksesta Etterforskning pågår * 1973: Gyldendals legat * 1974: Sarpsborgprisen * 1988: Kultur- og kirkedepartementets oversetterpris for barne- og ungdomslitteratur ==Lähteet== Luokka:Norjalaiset kirjailijat Luokka:Vuonna 1943 syntyneet Luokka:Elävät henkilöt
Erik Mansikka

Erik Mansikka (s. 1985 Turku) on suomalainen keittiömestari. Hän voitti Vuoden kokki -kilpailun alkuvuodesta 2013 neljännellä yrittämällään ja tositelevisio- ohjelma Hell’s Kitchen Suomen ensimmäisen tuotantokauden syksyllä 2013 (25 000 euron palkinto). Hänet valittiin vuoden 2014 turkulaiseksi. Hän toimii keittiömestarina turkulaisessa, helmikuussa 2014 avatussa, Suomen kärkiravintoloiden joukkoon nousseessa ravintola Kaskiksessa ja kesästä 2017 alkaen myös aiemman Kakolan vankilan tiloihin perustetussa grilliruokiin erikoistuneessa Kakolanruusu -ravintolassa. Kaskis nimettiin helmikuussa 2018 Vuoden ravintolaksi Suomessa sekä huhtikuussa Turun parhaaksi ravintolaksi. Hän on työskennellyt aiemmin Turussa ravintola Hermanissa ja ravintola Logomo Kitchenissä, sekä keittiömestari Markus Aremon johdolla Michelin-tähden saaneessa helsinkiläisessä ravintola Georgessa. ==Lähteet== ==Aiheesta muualla== * Erik Mansikka tietää, miltä Turku maistuu (Puoli seitsemän, 3.5.2017; ohjelman kesto 3 min) (areena.yle.fi) * Kaskis (kaskis.fi) * Turkulaisravintola myi äärimmäisen uhanalaisen villitaimenen mätiä – ravintola pahoittelee: ”Otamme täyden vastuun” (29.9.2016) (is.fi) * Ravintola Kakolanruusu (kakolanruusu.fi) Luokka:Suomalaiset kokit Luokka:Vuonna 1985 syntyneet Luokka:Elävät henkilöt
Taula (tulen sytyttäminen)

Taula on taulakäävästä (Fomes fomentarius) saatava sytyke eli herkästi tuleen syttyvä tulentekotarvike, jota on ennen vanhaan käytetty tulen sytyttämisessä tuluksilla. Tähän viittaa myös sen tieteellinen nimi (lat. fomes: taula, sytyke). Taulaa valmistettaessa käävän itiöemä ensin kuorittiin, sitten poistettiin pillit ja saatu käävänsisusta (malto) laitettiin likoamaan koivun­tuhka­lipeä­liuokseen pariksi päiväksi. Liotuksen jälkeen kostea käävänsisus nuijittiin ja kaulittiin levyiksi. Näistä taulalevyistä sitten otettiin sopivia paloja tulentekoon. Tulenteossa kipinällä on sytytetty taula ja sillä sitten jotakin isompaa sytykettä, esimerkiksi sytykerullaa tai pallomaiseksi pyöriteltyä heinä- tai katajanniinikasaa. Taula kytee useita tunteja, ja sitä on vanhoina aikoina käytetty myös tulen siirtämiseen paikasta toiseen. Samanlaiseen tarkoitukseen on käytetty Suomessa arinakääpää. Alpeilta löytyneellä esihistoriallisella Ötzillä oli tulentekovarusteissaan taulakääpää. == Lähteet == == Aiheesta muualla == *Tiedebasaari: Taulakääpä kelpaa vaikka todistajaksi *Arkeologian harrastajalehti 2004 TAULAKÄÄVÄSTÄ TULEKSI s.3 (pdf) *Partio: Taulan tai luntun valmistus Luokka:Tulen sytyttäminen
Pekingin ankka

Pekingin ankka on tunnettu pekingiläinen ruokalaji, joka valmistetaan nimensä mukaisesti ankasta. Ankka käytetään usein lähes kokonaan ja se tarjoillaan useassa osassa. Pekingin ankan valmistaminen on suhteellisen työlästä ja tyypillisesti sitä tarjoillaankin ravintoloissa kodin ruokapöydän sijaan. ==Valmistus== thumb|vasen|Kokki leikkaamassa Pekingin ankkaa. Pekingin ankka lienee kuuluisin pekingiläinen ruokalaji. Sen valmistamiseen käytetään erityistä ankkarotua. Ankat kasvatetaan pienissä häkeissä ja koska ne eivät pääse liikkumaan, niiden lihasta tulee erityisen mureaa. Linnut teurastetaan noin kuusiviikkoisina, minkä jälkeen ankka pestään sisältä vedellä ja sen nahka erotetaan lihasta paineilmalla, jotta rasva pääsee valumaan pois myöhemmän paistamisen aikana. Nahasta tulee näin rapea ja liha säilyy mureana. Tämän vaiheen jälkeen lintu valellaan makealla liuoksella ja ripustetaan kuivumaan. Lintu kuivuu vähintään 24 tuntia ja parhaat olosuhteet kuivumiselle tarjoaa kylmä ja navakka tuuli. Perinteisesti se paistetaan riippuen lieriön muotoisessa uunissa. Viimeisessä vaiheessa iho ja liha leikellään pieniksi viipaleiksi. Ankan leikkaaminen vaatii taitoa ja joskus ravintolat suorittavat leikkuun yleisön nähden. ==Tarjoilu== Tarjoiluun kuuluu usein miltei koko ankka ja se saatetaan tarjoilla useassa eri osassa. Osia on tavallisesti kolme ja niistä ensimmäiseen kuuluu nahka hoisin-kastikeessa, pilkottua vihersipulia, sekä ohut vehnäleipä tai sämpylä. Ensimmäinen tarjoilu syödään yhdessä voileivän tapaan. Toinen tarjoilu koostu varsinaisesta lihasta, joka tarjoillaan kasvisten kanssa. Aterian viimeinen osa koostuu ankan luut käsittävästä sopasta kiinankaalin kera. Luut murskataan, mutta aterian viimeinen osa sisältää niiden lisäksi usein myös kokonaiset ankan jalat. Monet kiinalaiset pitävät ankan räpylää herkkuna. ==Ravintolat== Monimutkaisen valmistuksen takia Pekingin ankkaa syödään yleensä vain ravintoloissa. Vanhin pekingiläinen Pekingin ankkaa tarjoileva ravintola on vuonna 1855 avattu Bianyifang Chongwenin portin lähellä. Miltei yhtä vanha on hieman tunnetumpi Quanjude, jolla on useampia sivuliikkeitä Pekingissä. Sen vanhimmat sivuliikkeet sijaitsevat Wangfujingissa ja Hepingmenissä alkuperäisen sijaitessa lähellä Qianmenia. Vanhat ravintolat ovat suosittuja ja niihin tarvitaan yleensä pöytävaraus. Niiden lisäksi Pekingin ankkaa tarjoillaan useissa muissa paikallisissa ravintoloissa. ==Lähteet== == Aiheesta muualla == Luokka:Peking Luokka:Kiinalainen keittiö Luokka:Linturuoat
Resistance (pelisarja)

Resistance on Insomniac Gamesin kehittämä ensimmäisen persoonan ammuntapelien sarja. Pelin ensimmäinen osa on julkaistu vuonna PlayStation 3:lle. == Pelit == * Resistance: Fall of Man (2006), PlayStation 3 * Resistance 2 (2008), PlayStation 3 * Resistance: Retribution (2009), PlayStation Portable * Resistance 3 (2011), PlayStation 3 * Resistance: Burning Skies (2012), PlayStation Vita == Lähteet == == Aiheesta muualla == * Pelisarja MobyGamesissä Luokka:Videopelisarjat
Espanjan lähetysasemat Kaliforniassa

Espanjan lähetysasemat Kaliforniassa olivat asemia, joiden kautta Espanja suoritti katolista lähetystyötä nykyisessä Kalifornian osavaltiossa. Lähetysasemia perustettiin Kaliforniaan kaiken kaikkiaan 21 vuosina 1769–1833. Lähetystyön tarkoituksena oli käännyttää alueen alkuperäiskansat kristinuskoon. Lähetystyötä tekivät etupäässä fransiskaanit. Lähetysasemat menestyivät aina 1830-luvulle asti, jolloin itsenäistynyt Meksiko ryhtyi myymään lähetysasemien omistamaa maata rikkaille kansalaisille. Nykyaikana espanjalaisten lähetysasemien rauniot ovat Kalifornian suosituin historiallinen nähtävyys. Monet Kalifornian suurimmista kaupungeista, kuten San Diego, Los Angeles, San Jose ja San Francisco, ovat syntyneet lähetysasemien ympärille. == Lähteet == == Aiheesta muualla == Luokka:Kalifornian historia Luokka:Katolisen kirkon historia Luokka:Lähetystyö
Crushed by the Wheels of Industry

Crushed by the Wheels of Industry on brittiläisen synthpop-trion Heaven 17:n viimeinen vuoden 1983 single, joka julkaistiin albumilla The Luxury Gap. Kappaleen kirjoittivat yhtyeen kaikki kolme jäsentä. Single julkaistiin vuoden 1983 loppupuolella ja sijoittui Britannian singlelistan sijalle 17. Kappale oli kyseisellä musiikkilistalla seitsemän viikkoa. ==Formaatit== ===7″ single=== # Crushed by the Wheels of Industry (Part I) – 3.43 # Crushed by the Wheels of Industry (Part II) – 3.15 ===12″ single=== # Crushed by the Wheels of Industry (Parts I & II – Uninterrupted single version) – 6.58 # Crushed by the Wheels of Industry (Album version) – 5.55 # Crushed by the Wheels of Industry (Extended dance version) – 6.21 ===12″ single (vain Yhdysvalloissa)=== # Crushed by the Wheels of Industry (Industrial Mix) – 6.54 # Crushed by the Wheels of Industry (Album version) – 5.51 # Crushed by the Wheels of Industry (Dub version) – 6.17 ===12″ single (vain Kanadassa)=== # Crushed by the Wheels of Industry (The Industrial version) – 6.52 # Crushed by the Wheels of Industry (The Extended dance version) – 6.20 == Henkilöstö == * British Electric Foundation – tuottaja * Greg Walsh – äänisuunnittelija ==Lähteet== Luokka:Heaven 17:n kappaleet Luokka:Vuoden 1983 kappaleet
Felix Hedman

Felix Leopold Hedman (8. heinäkuuta 1871 Kajaani – 24. helmikuuta 1935) oli suomalainen insinööri ja Valtion rikkihappo- ja superfosfaattitehtaiden ensimmäinen toimitusjohtaja.Aikalaiskirja 1934Felix Hedmanin hauta Hietaniemen vanhalla hautausmaalla, Suomen Sukututkimusseura Hautakirjoituksia ja hautakuvia Hedmanin vanhemmat olivat vankilanjohtaja Petter Leonard Hedman ja Augusta Petronella Elisabet Malmgren. Hän kävi kahdeksan luokkaa lyseota ja valmistui insinööriksi 1896. Hedman oli Turun apulaiskaupungininsinöörinä 1897–1899 ja rakennuskonttorin työpäällikkönä 1899–1901 sekä Kuopion kaupungin isännöitsijänä ja kaupungininsinöörinä 1901. Hän oli myös Turun teollisuuskoulun tie-, vesi- ja siltarakennusopin, mekaniikan, fysiikan ja geometrian opettajana 1898–1901. Hedman lähti sitten Kaukasiaan Nobel- veljesten öljy-yhtiön Branobelin palvelukseen. Hedman oli Nobelin Balahanyn naftakaivoksen osastopäällikkönä 1902–1904, naftakenttien johtajana Dagestanissa 1904–1906, yli-insinöörinä Bakussa 1906 sekä kaikkien Nobel- yhtiön Kaukasiassa, Transkaspiassa ja Krimillä sijainneiden naftakaivosten pääjohtajana 1907–1917. Venäjän vallankumouksen jälkeen Hedman oli Nobel- yhtiön päähallituksen käytettävänä ensin Pietarissa ja sitten Tukholmassa 1917–1920. Suomeen palattuaan Hedman oli vuonna 1920 perustetun Suomen valtion rikkihappo-ja superfosfaattitehtaiden toimitusjohtajana 1920–1935. Yhtiön pääkonttori oli Lappeenrannassa. Villa Petrolea - ett litet Paradis för Nobels anställda i Baku : Felix Hedman Hedman oli Lappeenrannan kaupungin rahatoimikamarin jäsenenä 1922–1925 ja Lappeenrannan kaupunginvaltuuston jäsenenä 1926–1928. Hän oli myös useiden valtuuston asettamien valiokuntien jäsenenä ja puheenjohtajana 1924–1930. Felix Hedman oli naimisissa 1897–1927 Fanny Sofia Flodströmin (k. 1927) kanssa. ==Lähteet== == Aiheesta muualla == * Felix Hedmanin elämäkerta Kansallisbiografiassa Luokka:Suomalaiset insinöörit Luokka:Suomalaiset yritysjohtajat Luokka:Lappeenrannan kaupunginvaltuutetut Luokka:Vuonna 1871 syntyneet Luokka:Vuonna 1935 kuolleet
Ringtone

Ringtone: Exploring the Rise and Fall of Nokia in Mobile Phones on Yves Dozin ja Keeley Wilsonin teos Nokian alamäestä. Kirja perustuu Nokian johtohenkilöiden haastatteluihin. Kirjan mukaan yksi keskeinen virhe Nokiassa oli vuoden 2004 organisaatiomuutos. == Lähteet == == Aiheesta muualla == * Oxford University Press Luokka:Vuoden 2017 kirjat Luokka:Tietokirjat
Satulanivel

Satulanivel on nivel jossa kummankin luun nivelpinnassa on kuperia ja koveria alueita, ja luut voivat liukua edestakaisin ja puolelta toiselle. Löytyy esimerkiksi peukalon ja kämmenluiden välinen nivel. Luokka:Nivelet
Transkaspia

Transkaspia on vanha 1800-luvulla Venäjällä syntynyt nimitys jota on käytetty Kaspian meren itäpuolella sijainneista alueista. Transkaspia voi viitata joko nykyiseen Turkmenistaniin tai yleisesti Keski-Aasian alueeseen. Luokka:Keski- Aasia
Heavy Metal Kids

Heavy Metal Kids on brittiläinen hard rock -yhtye, joka perustettiin vuonna 1973 Lontoossa. Yhtyeen perustivat kitaristit Mickey Waller ja Cosmo, basisti- laulaja Ronnie Thomas, rumpali Keith Boyce, sekä laulaja Gary Holton. Yhtye otti nimensä William S. Burroughsin Nova Express -kirjassa esiintyneestä katujengistä. Yhtyeen musiikissa oli myös vaikutteita glam rockista sekä varhaisia punk -vaikutteita (proto-punk). Yhtye ei koskaan saavuttanut suurta kaupallista suosiota, mutta on saanut huomiota kuuluisilta muusikoilta, kuten The Rolling Stonesin kitaristi Keith Richardsilta. Yhtye julkaisi kolme studioalbumia ennen johtohahmonsa, solisti Gary Holtonin kuolemaa vuonna 1985. Yhtye teki paluun vuonna 2002 ja julkaisi uuden studioalbumin seuraavana vuonna. == Diskografia == ===Studioalbumit=== * * * * == Lähteet == Luokka:Brittiläiset rockyhtyeet
Edvin Stenström

Edvin Stenström (7. elokuuta 1879 Tenhola – 15. kesäkuuta 1926 Helsinki) oli suomalainen näyttelijä. Pääosan urastaan hän teki ruotsinkielisen teatteritaiteen parissa, lisäksi hänellä oli roolitehtäviä muutamissa 1920-luvun mykkäelokuvissa. Stenström työskenteli myös viihteellisen säveltaiteen alalla. ==Elämä ja ura== Stenströmin vanhemmat olivat tehtaantyömies Gustaf Wilhelm Stenström ja Mathilda Sveholm. Ennen näyttämötaiteilijan uraansa hän työskenteli kultaseppänä. Stenström näytteli Helsingin ruotsinkielisissä teattereissa vuodesta 1898 vuoteen 1926, viimeisimpänä hänellä oli pesti Helsingin Ruotsalaisessa Teatterissa 1919–1926. Stenströmin näyttämötehtäviä olivat muuan muassa Pohjalaisten Salttu ja Värmlantilaisten Sven. Muista rooleista mainittakoon vanginvartija näytelmässä Daniel Hjort ja ajomies näytelmässä Pygmalion. Näyttelijän uransa ohella Stenström esiintyi kuplettilaulajana ja ohjasi lukuisia nuorisoseurojen näytelmiä. Stenströmillä oli neljä elokuvatehtävää. Polyteekkarifilmissä hän näytteli Poseidonia ja Suursalon häissä hänellä oli Tuomaan rooli. Molemmat elokuvat saivat ensi-iltansa 1924 ja ovat ainakin osittain säilyneet jälkipolville. Vuonna 1930 julkaistussa näyttelijämatrikkelissa on mainittu myös roolit elokuvissa Rakkauden kaikkivalta (1922) ja Viisikymmentävuotta myöhemmin. == Lähteet == ==Aiheesta muualla== *Mykkäelokuvat.com Luokka:Suomalaiset laulajat Luokka:Suomalaiset näyttelijät Luokka:Vuonna 1879 syntyneet Luokka:Vuonna 1926 kuolleet
Anna Mangström

Anna Mangström (25. marraskuuta 1897 Jokioinen – 26. joulukuuta 1927) oli suomalainen näyttelijä. Suomen Kansallisteatterissa näytellyt Mangström sai tunnustusta useista nuorten naisten osistaan. ==Elämä ja ura== Mangström kävi Suomen Kansallisteatterin oppilaskoulun ja liittyi Kansallisteatteriin 1919. Mangströmin merkittävimpiä saavutuksia olivat nimiosa Minna Canthin näytelmässä Anna Liisa ja Elinan rooli Elinan surmassa. Jälkimmäistä roolia hän tulkitsi varhaiseen kuolemaansa asti. Vuonna 1930 julkaistun näyttelijämatrikkelin mukaan Mangström ei taiteilijana ehtinyt "ratkaisevasti" ilmentää lahjojaan ja taipumuksiaan. Lokakuussa 1921 ensi-iltansa Kansallisteatterissa saanut Danton oli kauden suuri tapaus. Mangströmillä oli kappaleessa roolitehtävä. Rafael Koskimies luonnehti Mangströmiä sen yhteydessä "kokeneeksi ja hyväksi voimaksi". Aikoinaan pahennusta ja laaja- alaista keskustelua herättäneessä näytelmässä Tohvelisankarin rouva Mangström näytteli paimenpoika Matin roolin. == Lähteet == ==Aiheesta muualla== *Kohtaus Kansallisteatterin näytelmästä "Rouva Dulskan moraali" Luokka:Suomalaiset näyttelijät Luokka:Vuonna 1897 syntyneet Luokka:Vuonna 1927 kuolleet
Bastarz

Bastarz () on eteläkorealaisen Block B -yhtyeen aliryhmä, joka perustettiin vuonna 2015. Se koostuu kolmesta jäsenestä: Block B:n kahdesta päätanssijasta, B-Bombista ja U-Kwonista sekä räppäri P.O:sta. Sen debyyttialbumi Conduct Zero julkaistiin 13. huhtikuuta 2015, mitä seurasi yhtyeen toinen minialbumi, Welcome 2 Bastarz, 31. lokakuuta 2016. == Historia == Levy-yhtiö Seven Seasonsin toimitusjohtaja valitsi Block B:stä jäsenet Bastarziin. 5. ja 6. huhtikuuta 2015 Block B julkaisi sooloteaserin ilmoittaakseen, että P.O, U-Kwon ja B-Bomb perustaisivat Bastarzin. Zico sävelsi Bastarzin ensimmäisen singlen, "Zero For Conduct", joka julkaistiin albumin yhteydessä 13. huhtikuuta 2015. Albumi koostui viidestä laulusta: "Zero For Conduct", "Charlie Chaplin", "Thief", "Nobody But You", "Sue Me". Seuraavana vuonna 2016 Bastarz julkaisi lokakuun lopulla toisen albuminsa Welcome 2 Bastarz, jonka ensimmäinen single oli "Selfish & Beautiful Girl", joka oli P.O:n säveltämä. Toinen single oli "Make It Rain", jonka oli säveltänyt Dean. Bastarz julkaisi kappaleelle "That's Right" videon, jossa jäsenet kuvaavat toisiaan matkustellessaan == Diskografia == Albumit Albumit Julkaistu Singlet Conduct Zero 13. huhtikuuta 2015 Zero For Conduct, Charlie Chaplin, Thief, Nobody But You, Sue Me Welcome 2 Bastarz 31. lokakuuta 2016 Selfish & Beautiful Girl, Make It Rain, Tigh's Right, The Hidden Girl Single albumit Otsikko Julkaistu Hinko Zero 7. lokakuuta 2015 Luokka:Eteläkorealaiset hip hop -yhtyeet Luokka:Eteläkorealaiset poikabändit
Musiikkivuosi 1962

Musiikkivuosi 1962 käsittelee vuoden 1962 tärkeitä musiikkitapahtumia, uutisia ja julkistuksia. == Julkaisuja == * Dee Dee Sharpin esikoisalbumi It’s Mashed Potato Time julkaistiin * Dick Dalen esikoisalbumi Surfers’ Choice julkaistiin * James Bond -elokuvien kuuluisa aloituskappale ”James Bond Theme” julkaistiin == Kilpailuja == * Eurovision laulukilpailu 1962 Luokka:Musiikkivuodet Luokka:Vuoden 1962 musiikki
Nissan Titan

Nissan Titan on Nissanin vuodesta 2003 valmistama lava-auto. Sitä kootaan Yhdysvalloissa Pohjois-Amerikan markkinoille. Auton nimi tulee Kreikan mytologian titaaneista. == Sukupolvet == Tiedosto:Nissan-Titan- crewcab.jpg|Ensimmäinen sukupolvi (2003–2015) Tiedosto:Nissan Titan V8 P4220668.jpg|Toinen sukupolvi (2016–) Titan Luokka:Lava-autot Luokka:2000-vuosikymmenen autot Luokka:2010-luvun autot Luokka:2020-luvun autot
Nissan Armada

Nissan Armada on Nissanin vuodesta 2003 valmistama 4-ovinen katumaasturi. Sitä valmistetaan nykyään Yukuhashissa, Japanissa. Vuosina 2003–2016 sitä valmistettiin Cantonissa, Mississippissä, Yhdysvalloissa. == Sukupolvet == Tiedosto:2008 Nissan Armada -- NHTSA.jpg|Ensimmäinen sukupolvi (2003–2016) Tiedosto:Nissan Armada P4220648.jpg|Toinen sukupolvi (2016–) Armada Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Kalafile Walewska

Kalafile Walewska on hienostunut kalaruokalaji, jonka arvellaan olevan nimetty Napoleon I:n hoviin kuuluneen puolalaisen kreivitär Marie Walewskan (1786–1817) mukaan. Useimmiten nykyään fileenä käytetään kuhaa, mutta siihen lienee alun perin käytetty erilaisia kampelalajeja, lähinnä merianturaa. Olennaisena on fileen hidas kypsentäminen valkoviinissä sekä kastike, johon kuuluu sitruunamehu sekä garnityyri, johon on käytetty tryffeleitä ja herkkusieniä sekä hummeria tai vaihtoehtoisesti katkarapuja. Annokseen on kuulunut perinteisesti perunamuhennos. == Lähteet == Luokka:Kalaruoat
Kapinakoodi

Kapinakoodi () on avoimen lähdekoodin ja Linux-käyttöjärjestelmän kehityksestä kertova kirja. Kirjan on tehnyt Glyn Moody ja se on julkaistu suomeksi vuonna 2001. Kirja kertoo muun muassa GNU-projektin taustoista sekä IBM:n valinnasta tukea Linux-alustaa. == Lähteet == Luokka:Vuoden 2001 kirjat Luokka:Kirjat Linuxista
Tomi Kyyrä

Tomi Kyyrä on suomalainen taloustieteilijä. Hän toimii tutkimusprofessorina ja tutkimusohjaajana Valtion taloudellisessa tutkimuskeskuksessa. Aiemmin Kyyrä on työskennellyt tutkijana Tilastokeskuksella, vierailevana tutkijana Aarhusin yliopistossa ja University College Londonissa sekä vanhempana tutkijana VATT:illa. Hän on erikoistunut sosiaaliturvan, työttömyyden ja varhaiseläkkeiden tutkimukseen. Kyyrä on IZA Institute of Labor Economics:in Research Fellow ja Helsingin yliopiston dosentti.http://vatt.fi/kyyra-tomi Viitattu 2.12.2017Kyyrän CV Viitattu 2.12.2017http://legacy.iza.org/en/webcontent/personnel/photos/index_html?key=4856 Viitattu 2.12.2017 Kyyrä on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 2007 otsikolla "Studies on wage differentials and labour market transitions". Viitattu 2.12.2017 == Lähteet == == Aiheesta muualla == * Kyyrän tutkimukset IDEASissa Luokka:Suomalaiset taloustieteilijät Luokka:Syntymävuosi puuttuu Luokka:Elävät henkilöt
Nissan NV

Nissan NV (Nissan Van) on Nissanin vuodesta 2011 lähtien valmistama suurikokoinen pakettiautomalli, jota myydään Pohjois-Amerikan markkinoilla. Moottorivaihtoehdot ovat 4,0-litrainen V6 (271 hv) ja 5,6-litrainen V8 (317 hv), joiden molempien yhteydessä on viisiportainen automaattivaihteisto ja takaveto. == Lähteet == == Aiheesta muualla == NV Luokka:Pakettiautot Luokka:2010-luvun autot Luokka:2020-luvun autot
At War with the Mystics

__NOTOC__ At War with the Mystics on yhdysvaltalaisen psykedeelistä rockkia tekevän yhtyeen The Flaming Lipsin yhdestoista studioalbumi, jonka julkaisi Warner Bros Records 4. huhtikuuta 2006. Albumissa on enemmän poliittisia sanoituksia kuin heidän aiemmissa albumeissaan, Yoshimi Battles the Pink Robots tai The Soft Bulletin. Albumi voitti vuonna 2006 parhaiten suunnitellun albumin ja parhaan rockalbumin Grammyn. == Kappaleet == # # # # # # # # # # # # == Arvostelut == * Metacritic: 76/100 Metacritic: Reviews for At War with the Mystics by The Flaming Lips * Pitchfork: 6.7/10 Pitchfork: Album review * Rolling Stone: Rolling Stone: Album review * Soundi: Soundi: Levyarvio == Lähteet == == Aiheesta muualla == * At War With The Mystic Discogsissa Luokka:Vuoden 2006 albumit Luokka:The Flaming Lipsin albumit
Give Up

__NOTOC__ Give Up on yhdysvaltalaisen indie pop yhtye The Postal Servicen ainoa studioalbumi, jonka julkaisi Sub Pop 19. helmikuuta 2003. The Postal Service on toinen Sub Popin julkaisema albumi, joka saavutti platinaa Yhdysvalloissa. Kappaleille The Districts Sleep Alone Tonight, We Will Become Silhouettes ja Such Great Heights on julkaistu musiikkivideot Youtube: The Districts Sleep Alone Tonight - musiikkivideo Youtube: We Will Become Silhouettes - musiikkivideo Youtube: Such Great Heights - musiikkivideo The Postal Service oli Ben Gibbardin ja Jimmy Tamborellon lyhytkestoinen sivuprojekti, jotka olivat työskennelleet aiemmin yhdessä. He päättivät tehdä Give Up - albumin, joka oli yhtyeen ainoa studioalbumi. He järjestivät kiertueen albumin julkaisun jälkeen. 9\. huhtikuuta 2013 Sub Pop julkaisi deluxe - version albumista, Give Up Deluxe 10th Anniversary Edition. Sub Pop: Give Up - albumin deluxe versio == Kappaleet == === Alkuperäinen === # # # # # # # # # # === Deluxe - versio === # # # # # # # # # # # # # # # (The Flaming Lipsin cover) # (Phil Collinsin cover) # (John Lennonin cover) # (John Tejadan remix) # (DJ Downfall Persistent Beat Mix) # (Nobodyn remix) # (Matthew Dearin Not Scared - remix # (Styrofoamin remix) # (liveversio) # (The Shinsin esittämänä) # (Iron & Winen esittämänä) == Arvostelut == * Consequence of Sound: A+ Consequence of Sound: Give Up - albumin levyarvostelu * Metacritic: 79/100 Metacritic: Give Up - albumin arvosteluiden keskiarvio * Pitchfork: 8.0/10 Pitchfork: Give Up - albumin levyarvostelu == Lähteet == == Aiheesta muualla == Give Up Discogsissa Luokka:Vuoden 2006 esikoisalbumit Luokka:Yhdysvaltalaiset indie pop -albumit
Dihoplus

Dihoplus on sukupuuttoon kuollut sarvikuonosuku, joka eli Euraasiassa. Suvun lajit olivat suurikokoisia, kaksisarvisia sarvikuonoja. Tyyppilaji on Dihoplus schleiermacheri myöhäismioseenilta. Muita mahdollisia lajeja ovat ’Dihoplus’ pikermiensis myöhäismioseenilta ja ’Dihoplus’ bethlehemsis myöhäisplioseenilta. Dihoplus ja lähisukulaiset Stephanorhinus, Pliorhinus ja Coelodonta ovat osa euraasialaisten sarvikuonojen kirjoa, jonka sukulaissuhteita ei ole pystytty selvittämään kunnolla. == Lähteet == Luokka:Esihistorialliset nisäkkäät Luokka:Sarvikuonot
Olivier Derivière

Olivier Derivière (s. 26. joulukuuta 1978) on ranskalainen videopelien säveltäjä, joka tunnetaan parhaiten työstään pelien Alone in the Dark (2008), ObsCure (2004) ja Remember Me (2013) ääniraidoissa. Viimeisestä pelistä Derivière voitti IFMCA:n palkinnon kategoriassa Best Score for a Video Game or Interactive Media. == Diskografia == * ObsCure (2004) * Championsheep Rally (2006) * My Little Flufties (2006) * Obscure II (2007) * Alone in the Dark (2008) * The Fall Trilogy (2009) * Might and Magic: Heroes Kingdoms (2009) * Tangled: The Video Game (2010) * Cardboard Castle (2011) * Of Orcs and Men (2012) * Harold (2013) * Remember Me (2013) * Assassin’s Creed IV: Black Flag – Freedom Cry (2013) * Bound by Flame (2014) * Supernova (2015) * Subject 13 (2015) * The Technomancer (2016) * Get Even (2017) * Vampyr (2018) * 11-11: Memories Retold (2018) * A Plague Tale: Innocence (2019) * Greedfall (2019) * Dying Light 2 (2022) * Vampire: The Masquerade – Swansong (2022) * A Plague Tale: Requiem (2022) ==Lähteet== Luokka:Elävät henkilöt Luokka:Ranskalaiset säveltäjät Luokka:Vuonna 1978 syntyneet
Liu Yifei

Liu Yifei (s. 25. elokuuta 1987 Wuhan), syntymänimeltään An Feng, nykyinen virallinen nimi Liu Ximeizi, on kiinalais-amerikkalainen näyttelijä, malli ja laulaja. Hän aloitti uransa vuonna 2003 esiintymällä kahdessa televisiosarjassa, joista jälkimmäinen oli Louis Cha’n wuxia-romaaniin perustuva Demi-Gods and Semi-Devils. Vuonna 2006 Liu voitti Kiinan televisioalan Golden Eagle -palkintogaalassa yleisön suosikkiäänestyksen (”Golden Eagle Goddess”). Liun ensimmäinen merkittävä elokuvarooli oli suuren budjetin Hollywood-elokuvassa The Forbidden Kingdom – kaksi mestaria vuonna 2008. Hän voitti parhaan naisnäyttelijän Golden Lotus -palkinnon Macaon elokuvajuhlilla vuonna 2013. Liu näyttelee pääosaa Bille Augustin ohjaamassa elokuvassa The Chinese Widow, jonka ensi-ilta oli Shanghain elokuvajuhlilla vuonna 2017. Marraskuussa 2017 Liu valittiin Mulanin rooliin Disneyn samannimisen animaatioelokuvan näyteltyyn versioon, joka sai ensi-iltansa vuonna 2020. == Elokuva == * 2002: The Story of a Noble Family (TV) * 2003: Demi-Gods and Semi-Devils (TV) * 2004: Love of May * 2004: The Love Winner * 2005: Chinese Paladin (TV) * 2006: The Return of the Condor Heroes (TV) * 2006: Abao's Story * 2008: The Forbidden Kingdom * 2010: Love In Disguise * 2011: White Vengeance * 2011: A Chinese Ghost Story * 2012: The Four * 2012: Assassins * 2013: The Four II * 2014: The Four III * 2014: Outcast * 2015: The Third Way of Love * 2015: Night Peacock * 2016: So Young 2: Never Gone * 2017:The Chinese Widow * 2017: Hanson and the Beast * 2017: Once Upon a Time * 2020: Mulan ==Lähteet== Luokka:Kiinalaiset näyttelijät Luokka:Kiinalaiset mallit Luokka:Kiinalaiset laulajat Luokka:Vuonna 1987 syntyneet Luokka:Elävät henkilöt Luokka:Amerikankiinalaiset
Luettelo Sveitsin kunnista

Sveitsissä on 2 202 kuntaa (tilanne 1.1.2020). Viime vuosina lukumäärä on ollut laskussa seuraavasti: Päivämäärä Kuntia, kpl 1.1.2017 2 255 2.4.2017 2 240 1.1.2018 2 222 1.1.2019 2 212 1.1.2020 2 202 Vähiten kuntia on Basel- Stadtin ja Glarusin kantoneissa, kolme molemmissa. Eniten kuntia on Bernin kantonissa, yhteensä 342. Kantoni Kuntien lukumäärä Aargau 210 Appenzell Ausserrhoden 20 Appenzell Innerrhoden 6 Basel- Landschaft 86 Basel-Stadt 3 Bernin kantoni 342 Fribourgin kantoni 133 Geneven kantoni 45 Glarusin kantoni 3 Graubünden 105 Juran kantoni 53 Luzernin kantoni 82 Neuchâtelin kantoni 31 Kantoni Kuntien lukumäärä Nidwalden 11 Obwalden 7 Sankt Gallenin kantoni 77 Schaffhausenin kantoni 26 Schwyzin kantoni 30 Solothurnin kantoni 109 Thurgau 80 Ticinon kantoni 115 Uri 20 Valais 126 Vaud 309 Zugin kantoni 11 Zürichin kantoni 162 Yhteensä 2 202 == Kunnat ja hallintoalueet kantoneittain == == Lähteet == * Luettelo kunnista Sveitsi
Olga Hepnarová

Olga Hepnarová (30. kesäkuuta 1951 – 12. maaliskuuta 1975) oli tšekkoslovakialainen joukkomurhaaja. Hän surmasi kahdeksan ihmistä Prahassa 10. heinäkuuta 1973 ajamalla kuorma-autolla heidän päälleen. Uhrit seisoivat tapahtumahetkellä pysäkillä odottamassa raitiovaunua. Hepnarová tuomittiin kuolemaan ja teloitettiin hirttämällä vuonna 1975. Hän oli viimeinen Tšekkoslovakiassa teloitettu nainen. Hepnarová kärsi elämänsä aikana mielenterveysongelmista. Hän yritti itsemurhaa ensimmäisen kerran 13-vuotiaana. Ennen surmatekoon ryhtymistään heinäkuussa 1973 hän kirjoitti kirjeen, jossa hän kertoi haluavansa kostaa perheelleen ja maailmalle. Psykiatrisissa tutkimuksissa hänet todettiin syyntakeiseksi, eikä hän osoittanut katumusta teostaan. Vuonna 2016 sai ensi-iltansa tšekkiläinen elokuva Minä, Olga Hepnarová. Se esitettiin Berliinin elokuvajuhlilla. ==Lähteet== Luokka:Tšekkoslovakialaiset henkilöt Luokka:Joukkomurhaajat Luokka:Vuonna 1951 syntyneet Luokka:Vuonna 1975 kuolleet
Luettelo Utsjoen julkisista taideteoksista ja muistomerkeistä

Luettelo Utsjoen julkisista taideteoksista ja muistomerkeistä sisältää Utsjoen kunnassa olevat pysyvät patsaat, muistomerkit ja muistolaatat. Julkinen teos Paikka Alue Kartalla Tekijä Paljastusvuosi Kuva WD Euroopan unionin ja Suomen pohjoisimman rajapisteen muistomerkki Seututie 970:n ja Norjan rajan risteyskohdassa noin 100 metriä varsinaisesta pohjoisemmasta pisteestä Nuorgam Hyvästijättö, Sankarihautojen muistomerkki Utsjoen kirkko, Utsjoen sankarihautausmaa 1971 100px KartoitusmuistomerkkiMuistolaatan teksti: "Maanmittauslaitos kartoitti koko Suomen Maastotietokantaan 1992-2007. Kartoitus päättyi tällä Nuorgamin istumakiven alueella." Pulmankijärventie, Istumakivi Nuorgam 2007 Nuorgamiin menijäOpastetaulun teksti: "Kivinen vene syntyi syksyllä 2007 Nuorgamin koulun, Utsjoen päiväkodin, paikallisen urheiluseuran ja Lapin yliopiston taidekasvatuksen laitoksen yhteistyönä." Pulmankijärventie, Isonkivenvaara Nuorgam 2007 100px Panssaridivisioonan Jääkäriprikaatin muistomerkki Valtatie 4:n varrella, noin 2 km kantatie 92:n risteyksestä etelään Kaamanen 1984 Saamelaispappi Antti Kähkösen muistokivi Utsjoen hautausmaa (karttalinkki epävarma) 2015 Tenonvarren tien rakentamisen muistomerkki (Maunon kivi) Seututie 970:n näköalalevike Pahtavaara 1983 ==Lähteet== Luokka:Utsjoki Utsjoki
Markus Aremo

Markus Ara Aremo (s. 1. huhtikuuta 1969 Tuusula) on suomalainen keittiömestari ja ravintola-alan yrittäjä. Hän voitti suomalaisen Vuoden kokki -kilpailun vuonna 1999. ==Henkilöhistoria== Markus Aremo syntyi Arto Aremon ja Sirkka- Liisa Koskisen perheeseen. Hänen puolisonsa vuodesta 1993 on filosofian maisteri Nina Aremo. Markus Aremo tuli ylioppilaaksi 1988 ja valmistui hotelli- ja ravintolaesimieheksi 1994. Hän toimi vuosina 2015-2017 ravintoloitsijana ja keittiömestarina 25-paikkaisessa helsinkiläisessä Regina- ravintolassa, joka kuitenkin lopetti toimintansa vuonna 2017. Aiemmin Aremon toimiessa helsinkiläisen ravintola Georgen keittiömestarina paikan taso tunnustettiin vuosina 2004-2006 arvostetulla Michelin-tähdellä. Hän on toiminut myös esimerkiksi Carma-ravintolan (Michelin-tähti vuonna 2008) ja sitä seuranneen La Table -bistron ravintoloitsijana ja keittiöpäällikkönä. ==Teoksia== * Jari Peltonen, Markus Aremo (2009). La Table: Ruokia Provencesta. Helsinki: Otava, ISBN 978-951-1-22557-7 * Markus Aremo, Erkka Hotti, Laura Riihelä (2007). Snadi suklaakirja. Omakustanne ISBN 978-952-92-3073-0 ==Lähteet== Luokka:Suomalaiset kokit Luokka:Suomalaiset ravintoloitsijat Luokka: Keittokirjailijat Luokka:Vuonna 1969 syntyneet Luokka:Elävät henkilöt
Markku Särelän raamatunkäännös

Markku Särelän raamatunkäännös on Suomen tunnustuksellisen luterilaisen kirkon pastorin, teologian kunniatohtori Markku Särelän tekemä raamatunkäännös, joka ilmestyi marraskuussa 2017Luterilainen 6/2017 s.233.. Toinen, korjattu painos, on julkaistu vuonna 2018http://www.luterilainen.com/fi/ -katsottu 12.11.2018. Käännös on mahdollisimman tarkasti alkukieliin perustuva mutta kuitenkin sujuvaa suomea.https://www.kristillinenkirjakauppa.fi/tuote/pyha-raamattu- stlk/ Joissakin kohdissa käännös eroaa Vanhasta kirkkoraamatusta ja on samantapainen kuin vuoden 1776 BibliaMarkku Särelän raamatunkäännös, esipuhe.. Käännöksessä on kääntäjän tekemät väliotsikot. Kotimaa24:ssä Jussi Rytkönen huomauttaa, että pikemmin kuin käännöksestä, voisi puhua vuoden 1938 käännöksen kielenhuolletusta versiosta.Jussi Rytkönen: Uusin suomalainen raamatunkäännös asettuu vuoden 1938 käännöksen kainaloon Kotimaa24 26.11.2017 == Lähteet == Luokka:Suomalaiset raamatunkäännökset
Maali (urheilusuoritus)

Maali on suoritus, jossa urheilija onnistuu saattamaan pelivälineen, kuten pallon tai kiekon, maaliin. Maali on palloilussa ja erityisesti joukkueurheilussa käytetty abstrakti termi. Tyypillisesti ottelun voittaa eniten maaleja tehnyt joukkue. Paljon maaleja tekevää pelaajaa voidaan arkikielessä kutsua maaliahneeksi. == Parhaille maalintekijöille jaettavia palkintoja == Jalkapallossa ja jääkiekossa on tapana palkita vuosittain eniten maaleja tehneitä pelaajia. Palkinto Kilpailu Jakaja Lähde Jääkiekko Jääkiekko Jääkiekko Aarne Honkavaara -palkinto jääkiekon SM-liigan runkosarja Juha Rantasila -palkinto jääkiekon SM-liigan runkosarja jääkiekon SM-liigan pelaajayhdistys Kai Nurminen -palkinto Mestis-kausi Suomen Jääkiekkoliitto Maurice ”Rocket” Richard Trophy National Hockey Leaguen runkosarja NHL:n kuvernöörit Jalkapallo Jalkapallo Jalkapallo Euroopan Kultainen kenkä kaikkien Euroopan pääsarjojen kausi European Sports Media Kultainen kenkä jalkapallon maailmanmestaruuskilpailut FIFA Pichichi-palkinto Primera Divisiónin kausi Marca == Huomiot == == Lähteet == == Aiheesta muualla == Luokka:Jalkapallotermit Luokka:Jääkiekkotermit
Keltainen perhonen

Keltainen perhonen (The Clouded Yellow) on Ralph Thomasin ohjaama mustavalkoinen brittiläinen jännityselokuva vuodelta 1950. Sen ovat käsikirjoittaneet Eric Ambler ja Janet Green, ja pääosia näyttelevät Jean Simmons, Trevor Howard, Sonia Dresdel ja Maxwell Reed. ==Juoni== Britannian tiedustelupalvelusta pois jättäytynyt David Somers (Howard) löytää työtä Hampshiressä sijaitsevan maalaiskartanon perhoskokoelman luetteloijana. Lapsuuden traumaa kantavaa ja ankaran tädin kasvattamaa perheen aikuistunutta tytärtä Sophieta (Simmons) syytetään riistanvartijan murhasta. Somers ja Sophie karkaavat yhdessä poliisin välttämiseksi ja asianajajan hankkimiseksi. Lontoon ja Newcastlen kautta he päätyvät Liverpooliin, jossa he yrittävät päästä laivaan ja pois maasta. Murhaajan todellinen henkilöllisyys paljastuu loppuhuipennuksessa varaston katolla. ==Vastaanotto ja jälkimaine== Helsingin Sanomien Paula Talaskivi sanoi ensi-iltakritiikissään Keltaisen perhosen olevan ”sekä lajissaan edustavinta thrillerityyliä että ylimalkaan edustavinta uutta englantilaista tuotantoa”. Hän arvostaa etenkin näyttelijäsuorituksia ja koko ajan tihentyvää ”täyteläistä atmosfääriä”. ==Lähteet== Luokka: Vuoden 1950 brittiläiset elokuvat
Rocamadour (juusto)

Rocamadour [ʁɔkamaduʁ] on ranskalainen vuohenmaitojuusto. Se on nimetty juuston tuotantokeskuksen, Lotin departementissa sijaitsevan Rocamadourin kunnan mukaan. Alueella on valmistettu pienikokoisia vuohenmaitojuustoja jo vuosisatojen ajan. Vuokraviljelijöiden mainitaan voineen maksaa veronsa juustolla. Vuodelta 1451 on säilynyt sopimus, jolla Évreux’n piispa ja hänen vasallinsa solmivat kirkollisveron määrän juustoissa. Rocamadour on ollut vuodesta 1996 suojattu alkuperänimitys. Vuonna 2014 juustoa tuotettiin 34:llä maatilalla ja kolmessa yrityksessä yhteensä 1 023 tonnia. Suojatun alkuperäisnimityksen ehtona on tiettyjen valmistustapojen noudattaminen. Juustoon käytettävä maito tulee tuottaa alpine- ja saanen-rotuisista vuohista, ja 80 prosenttia vuohien käyttämästä ravinnosta tulee olla peräisin suojatun alkuperäisnimityksen määrittelemältä alueelta. Rocamadour-juuston määritelty alue käsittää Causses du Quercyn alueen kunnat. Vuohet tuottavat imetyskaudella 2–3 litraa maitoa päivässä, ja ne lypsetään kahdesti päivässä. Juusto valmistetaan raakamaidosta, johon lisätään sen saostamiseksi juoksutetta ja heraa. Maito jätetään aloilleen vuorokaudeksi, minkä jälkeen syntynyt juustomassa kerätään säkkeihin ja sitä kuivatetaan vielä toinen vuorokausi. Kuivattu juustomassa suolataan ja asetetaan pieniin muotteihin. Muotittamisen jälkeen juustot viedään kypsytysuuniin ja vielä tämän jälkeen kypsytyshuoneeseen vähintään kuudeksi vuorokaudeksi. Kypsytyksen aikana juustoja käännellään päivittäin. Rocamadour on rakenteeltaan pehmeä ja kermainen. Sen kuori on valkoinen ja pehmeä. Pitempään kypsyneestä juustosta tulee kuivempaa ja sen mausta vahvempaa. ==Lähteet== ==Aiheesta muualla== * Luokka:Ranskalaiset juustot Luokka:Vuohenmaitojuustot
Roncal (juusto)

Roncal on Espanjan Navarran itsehallintoalueella valmistettava lampaanmaitojuusto. Roncal-juustoa valmistetaan Navarran Roncal-laakson alueella lähellä Espanjan Ranskan vastaista rajaa. Juustolla on ollut suojattu alkuperänimitys vuodesta 1981 ja suoja käsittää 220 lammastilaa. Tilat tuottavat vuosittain noin 2 400 000 litraa maitoa, josta valmistetaan 385 000 kiloa juustoa. Roncal-juustoa valmistetaan lacha- ja rasa aragonesa -rotuisten lampaiden raakamaidosta. Maito saostetaan 30–37 °C lämpötilassa eläinperäistä juoksutetta käyttäen. Juustomassa pilkotaan pieniin osiin ja hera erotellaan siitä käsin. Tämän jälkeen juustomassa asetetaan muotteihin ja juusto puristetaan, sekä suolataan. Suolaus voidaan suorittaa kuivasuolauksena tai upottamalla juusto suolaliemeen. Juustoa kypsytetään yli 120 päivää 7–12 °C lämpötilassa. Valmis juusto on tyypillisesti painoltaan 1-3 kiloa. Sillä on kova ruskea kuori ja sen sisältö on kovaa ja väriltään kellertävän valkoista tai oljenkeltaista. Juuston makua on kuvailtu voimakkaaksi, hieman tuliseksi ja paahdetuksi. Sillä on myös pitkä jälkimaku. ==Lähteet== Luokka:Espanjalaiset juustot Luokka:Lampaanmaitojuustot
Star Ocean

Star Ocean on tri-Acen kehittämä roolipelisarja. Sarjan ensimmäiset osat on julkaissut Enix ja myöhemmin Square Enix. == Pelit == * Star Ocean (1996), SNES * Star Ocean: The Second Story (1998), PlayStation ** uusintaversio Star Ocean: The Second Story R julkaistu vuonna 2023 * Star Ocean: Blue Sphere (2001), Game Boy Color * Star Ocean: Till the End of Time (2003), PlayStation 2 * Star Ocean: Second Evolution (2008), PlayStation Portable * Star Ocean: First Departure (2008), PlayStation Portable * Star Ocean: The Last Hope (2009), Xbox 360 ** uusintaversio (2017), PlayStation 4, Windows * Star Ocean: Integrity and Faithlessness (2016), PlayStation 4 * Star Ocean: The Divine Force (2022), PlayStation 4, PlayStation 5, Windows, Xbox One, Xbox Series X/S == Muu media == Pelisarjasta on tehty myös Mayumi Azuman manga, joka on sovitettu animeksi ja myöhemmin jatkettu draama CD:llä. == Lähteet == == Aiheesta muualla == * Pelisarja MobyGamesissä Luokka:Videopelisarjat
Terence Davies

Terence Davies (10. marraskuuta 1945 Liverpool, Lancashire – 7. lokakuuta 2023) oli brittiläinen elokuvaohjaaja ja -käsikirjoittaja, joka teki 1970-luvun puolessavälissä alkaneella urallaan vain muutaman pitkän näytelmäelokuvan, kolme lyhytelokuvaa (ns. Terence Davies -trilogia) ja yhden dokumentin. Häntä pidetään kuitenkin yhtenä Britannian arvostetuimmista elokuvaohjaajista. Hänen elokuviaan ovat Rakkaat muistot (1988), Päivä painuu mailleen (1992), Sydän vieraassa talossa (2000) ja Syvänsininen meri (The Deep Blue Sea, 2011). Daviesin teosten teemoja ovat nostalgia sekä homoseksuaalisuus ja sen suhde työväenluokkaan ja katoliseen kristinuskoon. Vuonna 2010 Davies vieraili Sodankylän elokuvajuhlilla ja vuonna 2016 Rakkautta & Anarkiaa -festivaaleilla Helsingissä. == Henkilökohtainen elämä ja kuolema == Davies vietti elämänsä suurimman osan yksin asuen Mistleyssä, Essexissä. Vuonna 2022 tehdyssä haastattelussa hän kertoi, että hän ei ollut kiinnostunut pitkistä suhteista, vaikka hänellä oli heteroseksuaalinen suhde 1970-luvun lopulla. Tuolloin yleinen ajatus oli, että oikean kumppanin löytäminen tekee onnelliseksi, mutta myöhemmin hän ei enää ollut kiinnostunut perinteisistä suhteista ja hän kokeili homoseksuaalista suhdetta muutaman kuukauden ajan, mutta päätti, ettei se ollut hänelle sopivaa. Hän kuoli kotonaan lyhyen sairauden jälkeen 7. lokakuuta 2023. ==Filmografia== * The Terence Davies Trilogy **Children (1976) **Madonna and Child (1980) **Death and Transfiguration (1983) * Rakkaat muistot (Distant Voices, Still Lives, 1988) * Päivä painuu mailleen (The Long Day Closes, 1992) * The Neon Bible (1995, perustuu John Kennedy Toolen romaaniin Neonraamattu) * Sydän vieraassa talossa (The House of Mirth, 2000 perustuu Edith Whartonin romaaniin Säätynsä uhri) * Of Time and the City (2008, pitkä dokumentti) * Syvänsininen meri (The Deep Blue Sea, 2011, perustuu Terence Rattiganin näytelmään) * Sunset Song (2015, perustuu Lewis Grassic Gibbonin romaaniin) * Hiljainen intohimo (A Quiet Passion, 2016, runoilija Emily Dickinsonin elämäntarina) ==Lähteet== ==Aiheesta muualla== *Daviesin haastattelu , Hannu Björkbacka, Keskipohjanmaa 2016 *Bagh, Peter von: ”Englannin elokuvan ulkopuolinen”, Terence Daviesin haastattelu, Filmihullu 4/2010. *Raitio, Risto: ”Säätynsä uhri: Ternce Davies vierailulla Edith Whartonin ilosessa talossa”, Filmihullu 4/2010. *Waarala, Hannu: ”Terence Davies ja pysähtyneen ajan kuva”, Filmihullu 4/2010. Luokka:Brittiläiset elokuvaohjaajat Luokka:Vuonna 1945 syntyneet Luokka:Vuonna 2023 kuolleet
Petteri Luoto

Petteri Luoto (s. 1974 Masku) on suomalainen keittiömestari. Hän voitti suomalaisen Vuoden kokki -kilpailun vuonna 1998. Hän oli kahdesti Suomen edustaja Bocuse d’Or –kilpailussa; vuonna 2005 hänet palkittiin kilpailun parhaasta liha-annoksesta. Luoto kertoo saaneensa kipinän keittiötaidon maailmaan työskennellessään vuonna 1992 turkulaisessa ravintola Juliassa. Hän toimi Antti Vahteran assistenttina vuoden 1995 Bocuse d’Or -kilpailussa. Vuoden-kokki kilpailun voittaessaan Luoto työskenteli ravintola Meritorpan palveluksessa yhdessä Suomen kokkimaajoukkuetta johtaneen keittiömestari Pekka Terävän kanssa. Luoto kouluttautui kokiksi ensin Raisiossa ammattikoulun keittiölinjalla 1989–1990 ja suoritti ravintolakokin opinnot Turussa 1990–1992. Hän työskenteli kouluajan harjoittelijana ravintola Julian keittiössä, armeijan jälkeen laivakeittiössä. Hän on työskennellyt keittiömestarina ja ravintola-alan tehtävissä monissa ravintoloissa (esimerkiksi ravintola Kanavarannassa keväällä 1995, Kalatrapissa kesällä 1995, hotelli Palacessa 1996, ravintola Meritorpassa 1997 ja ravintola G. W. Sundmansilla 1998 sekä ravintola Savoyssa) ja yksityistilaisuuksissa Suomessa sekä ulkomailla. Hänen aikanaan Mecca-ravintolalle myönnettiin Bibendum- tunnustus vuonna 2007. Hän on toiminut Makuja-televisio-ohjelman kokkina. Hän on ollut viemässä ja esittelemässä suomalaista ruokakulttuuria muun muassa Suomen Shanghain maailmannäyttelyn paviljongissa (2010) ja New Yorkin modernin taiteen museossa (MoMA, 2012). Hän on 2010-luvulla asunut New Yorkissa (valmistaen tilauksesta ruokaa 2011–2014 kaupungin jet setille) ja toimi vuonna 2017 ravintola-alan tehtävissä yksityisellä klubilla. ==Lähteet== ==Aiheesta muualla== *Petteri Luoto kehitti maailmanluokan gluteenittoman leivän (9.11.2015) (iltalehti.fi) * Raija Forsström (16.5.2013) Taidetta lautaselle ja seinälle (rajoitettu lukuoikeus) (hs.fi) *Petteri Luodon Kauhamatkaaja-blogi (New York stories) (petteriluoto.com) Luokka:Suomalaiset kokit Luokka:Vuonna 1974 syntyneet Luokka:Elävät henkilöt
Luettelo Karkkilan julkisista taideteoksista ja muistomerkeistä

Luettelo Karkkilan julkisista taideteoksista ja muistomerkeistä sisältää Karkkilan kaupungissa olevat pysyvät patsaat, muistomerkit ja muistolaatat. Karkkilaan on liitetty kunta Pyhäjärvi Ul. == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Karjalaan jääneiden vainajien muistomerkki Karkkilan hautausmaa, Huhdintie 6 1954 Kulonsuonmäen kaivoksen muistolaatta Kulonsuonmäellä eli Rautamäellä kaivoskuilujen tuntumassa Punaisten muistomerkkiPunaisten muistomerkki; Punaisten muistomerkit (Vuonna 1918 kaatuneitten punaisten patsas) Keskuspuiston länsipää 1948 Rauhanpuu ja laatta kivessä Pappilankadun pää (karttalinkki likimääräinen) 1986 Sankaripatsas Isänmaan puolestaKarkkila, Karkkilan vanha hautausmaa; Sotasampo.fi Karkkilan vanha hautausmaa, Huhdintie 6 Gunnar Finne 1948 Sotalelujen muistomerkki Huhdintie 19 (tien varressa), Nyhkälänharju 1983 Tehtaanpuiston valusenkka Tehtaanpuisto Turuntien varressa 1989 Valajapatsas Karkkilan keskuspuisto Terho Sakki 1973 Valusenkka Porintie (valtatie 2), Karkkilan liittymä Koliseva 1995 Yrjö Laguksen muistomerkki Karkkilan kirkon luona, Huhdintie 9-11 1863 ==Lähteet== Luokka:Karkkilan rakennukset ja rakennelmat Luokka:Karkkilan kulttuuri Karkkila
Banon (juusto)

Banon on ranskalainen vuohenmaitojuusto. Provencen alueella valmistettu juusto tunnetaan erityisesti omalaatuisesta lehtikääreestään. Banon-juustolla on pitkä historia ja ensimmäiset maininnat juustosta nimellä fromage de Banon tehtiin keskiajalla. Juustoa valmistetaan Ranskan Provencen vuoristoalueella. Juustolla on suojattu alkuperänimitys, jonka mukaan banon tulee valmistaa tietyllä määritellyllä alueella Alpes-de-Haute-Provencen, Hautes-Alpesin, Vauclusen ja Drômen departementeissa. Juusto valmistetaan chèvre commune provençale-rodun vuohien maidosta. Rotu on ollut vaarassa hävitä, mikä on vaarantanut myös banon-juuston olemassaolon. Juuston valmistamiseksi kerätään kastanjan kellastuneita lehtiä, jotka kuivataan ja varastoidaan. Lehtiä käytetään juuston käärinnässä. Juuston tuotantoalueen ilmankosteus on tyypillisesti vähäinen, minkä takia juuston valmistus edellyttää suuren määrän juoksutetta. Juoksute lisätään maitoon, jonka lämpötila on 29–35 °C. Kaksi tuntia juoksutteen lisäämisestä syntynyt juustomassa kerätään muotteihin. Muotteja säilytetään 1-2 vuorokautta 20 °C lämpötilassa niitä välillä käännellen. Tämän jälkeen juusto poistetaan muoteista ja sitä kutsutaan valmistuksen tässä vaiheessa tommeksi. 5-10 päivän jälkeen tomme kääritään aiemmin kerättyihin kastanjanlehtiin, jotka on pehmennetty joko keittämällä tai etikalla. Kellastuneissa lehdissä on tuoreita vähemmän tanniinia, mutta tanniini vaikuttaa silti juuston makuun. Juusto voidaan syödä 15 päivää lehtiin kietomisen jälkeen. Banon-juuston makua on kuvailtu niin miedoksi kuin kovaksikin. Maun sanotaan muistuttavan sieniä tai sateen jälkeistä metsän pohjaa. Rakenteeltaan juusto on pehmeää ja mureaa. ==Lähteet== ==Aiheesta muualla== * Luokka:Ranskalaiset juustot Luokka:Vuohenmaitojuustot
Lääkeainemetabolia

Lääkeainemetabolia on prosessi, jonka myötä elolliset oliot muokkaavat lääkeaineita. Tyypillisesti lääkeaine muokataan entsyymien toimesta sellaiseen muotoon, että elimistö pystyy poistamaan sen. Yleisemmin vierasainemetabolia on joukko aineenvaihdunnan reaktioketjuja, jotka muokkaavat vierasaineita eli sellaisia aineita, joita ei normaaliolosuhteissa esiinny eliön elimistössä, esimerkiksi myrkkyjä ja lääkeaineita. Ihmiselimistössä tärkein vierasaineita metaboloiva elin on maksa. Farmakokinetiikka on tieteenala, joka tutkii lääkeaineiden muokkautumista elimistössä. Vierasainemetabolia jaetaan neljään vaiheeseen: * Vaihe 0:ssa vierasaine kulkeutuu sisään soluun * Vaihe I:ssä vierasainetta muokataan funktionalisaatioreaktiossa * Vaihe II:ssa vierasainetta muokataan konjugaatioreaktiossa * Vaihe III:ssa vierasaine kuljetetaan ulos solusta. Funktionalisaatioreaktiossa vierasaineeseen liitetään funktionaalinen ryhmä esimerkiksi hapetusreaktion myötä. Tärkein funktionalisaatiojärjestelmä on sytokromi P450 -entsyymiperhe, jota ihmisellä esiintyy erityisesti maksassa. Konjugaatioreaktiossa puolestaan vierasaineeseen liitetään suurempi molekyyli. Vierasainemetaboliareaktioissa alun perin ei-aktiivinen lääkeaine voi muuttua aktiiviseksi tai päinvastoin. Myös aktiivisesta lääkeaineesta voi muuttua toinen aktiivinen lääkeaine. Eri lääkkeiden vaikutus perustuu eri metaboliareitteihin. Luokka:Farmakokinetiikka Luokka:Toksikologia